રિયલ એસ્ટેટ બજારમાં સરસ મજાની શાખ ઊભી કરવામાં થાણે સફળ રહ્યું છે. છેલ્લાં થોડાં વર્ષોમાં જોવા મળ્યું છે કે મુંબઈ મેટ્રોપૉલિટન રીજન (એમએમઆર)ના તમામ હિસ્સામાંથી ઘરની ઇચ્છા રાખતા લોકોએ થાણેને પોતાના ડ્રીમ ઘર માટેનું લક્ષ્ય બનાવી દીધું છે અને આ વર્ષે પણ આ રીતે જ આ ટ્રેન્ડ ચાલુ રહ્યો છે. ઘર શોધતા અનેક લોકોએ આ પ્રદર્શનમાંથી પોતાનું ડ્રીમ ઘર શોધ્યું છે. એમસીએચઆઇ-ક્રેડાઇના થાણેના પ્રેસિડન્ટ શૈલેશ પુરાણિકે હર્ષ વ્યક્ત કરતાં કહ્યું હતું કે આ પ્રદર્શન એક એવો મંચ હતો જ્યાં ઘર લેવાની ઇચ્છા ધરાવતા લોકોએ એક જ છત્ર હેઠળ થાણે અને થાણેની આસપાસના વિસ્તારના રેસિડેન્શિયલ પ્રોજેક્ટ્સ બાબતની સંપૂર્ણ માહિતી મેળવી હતી.